Power Rangers Megaforce

Power Rangers Megaforce on yhdysvaltalainen lasten televisiosarja, joka on samalla 20. Power Rangers -tuotantokausi. Sarjan esittäminen alkoi Yhdysvalloissa 2. helmikuuta 2013 ja sen on tuottanut SCG Power Rangers. Sarjassa juhlitaan Power Rangersin jo 20 vuotta kestänyttä taivalta. Megaforcessa tullaan ainakin sarjan ensimmäisellä puoliskolla käyttämään japanilaisen 34:n Super Sentai -sarjan Tensou Sentai Goseigerin lavaste- asu- ja kuvamateriaalia. Toisella tuotantokaudella kuvamateriaalia käytetään 35. Super Sentai-sarjasta Kaizoku Sentai Gokaiger. Kidscreen paljasti, että Megaforcessa näyttäytyy moni aiemmilta kausilta tuttu power ranger.

Juoni

Kun pahan Warstarin avaruusolennot hyökkäävät Maahan, värvää yliluonnollinen suojelija Gosei ja hänen uskollinen robottiavustajansa Tensou viisi oikeaa asennetta omaavaa teiniä estämään Warstarin olentojen pahat aikeet. Taistelutaitoja tehostavien voimiensa avulla teinit muuttuvat uusimmiksi ihmiskunnan puolustajiksi: Power Rangers Megaforceksi.

Hahmot

Power Rangerit
Troy Burrows On punainen Megaforce Ranger ja rangereiden johtaja, joka on juuri muuttanut kaupunkiin. Troy näkee toistuvasti unta suuresta taistelusta, jossa taistelee aiemmilta kausilta tuttuja rangerhahmoja. Häntä näyttelee Andrew Gray.
Noah Carver On sininen Megaforce Ranger ja rangereiden varajohtaja. Noah on kiinnostunut tekniikasta ja hän pyrkii ratkaisemaan taistelut älykkyytensä eikä raa'an voiman avulla. Häntä näyttelee John Mark Loudermilk.
Gia Moran On keltainen Megaforce Ranger. Gia on kaunis, persoonallinen, taitava taistelulajeissa ja yhtä älykäs kuin itsevarmakin. Hän ja Emma ovat olleet parhaita ystäviä jo lapsesta asti. Häntä näyttelee Ciara Hanna.
Jake Holling On musta Megaforce Ranger. Jake on ulospäinsuuntautunut, optimistinen, hauska ja peloton niin taistelukentällä kuin sosiaalisissa tilanteissakin. Hän on ihastunut Giaan. Häntä näyttelee Azim Rizk.
Emma Goodall On vaaleanpunainen Megaforce Ranger. Hän rakastaa luontoa ja haluaa suojella sitä. Sen takia hän otti avaruusolentojen hyökkäyksen Maahan hyvin henkilökohtaisesti. Emma harrastaa BMX-pyöräilyä. Häntä näyttelee Christina Masterson.

Liittolaiset
Gosei Gosei on yliluonnollinen hahmo ja Zordonin entinen oppilas, josta tuli Zordonin jälkeen Maapallon uusi suojelija. Kun pahat Warstarin avaruusolennot saapuivat uhkaamaan Maapalloa, Gosei heräsi ja värväsi viisi teiniä Megaforce Power Rangereiksi. Gosei muistuttaa ulkomuodoltaan tikin päätä. Rangereiden käyttämät Gosei Morpherit on mallinnettu myös hänen mukaansa. Äänenä toimii Geoffrey Dolan.
Tensou Tensou on Gosein uskollinen robottiavustaja, joka aina tarvittaessa antaa rangereiden käyttöön uutta kalustoa ja uusia aseita. Äänenä toimii Estevez Gillespie.
Ernie Ernie on paikallisen ja nuorison suosiman Ernie's BrainFreeze -jugurttibaarin omistaja. Häntä näyttelee Shailesh Prajapati.
Herra Burley Herra Burley on rangereiden käymän Harwood Countyn lukion tiedeaineiden opettaja, joka uskoo yliluonnollisiin ja paranormaaleihin ilmiöihin. Häntä näyttelee Ian Harcourt.
Roboritari Roboritari on Gosein luoma robottisoturi ja Maan suojelija, joka osallistuu taisteluihin rangereiden rinnalla. Äänenä toimii Chris Auer.

Viholliset
Amiraali Malkor On koiperhosta muistuttava Warstarin armeijan johtaja. Äänenä toimii Campbell Cooley.
Creepox On rukoilijasirkkaa muistuttava amiraali Malkorin kenraali. Äänenä toimii Mark Mitchinson.
Vrak Vrak toimii amiraali Malkorin kenraalina siitä huolimatta, että on sukujuuriensa puolesta kuninkaallinen. Hän on saanut sukujuuriensa ansiosta käyttöönsä zombatit. Äänenä toimii Jason Hood.
Loogiet Loogiet ovat limenvihreitä Warstarin rivisotilaita. Ne käyttävät aseinaan tikareita, jotka voi kääntää myös sädeaseiksi. 
Zombatit Zombatit ovat lepakoita muistuttavia robottisia ja yksisilmäisiä olentoja, joilla Vrak suurentaa Warstarin hirviöt ja mutantit.

Jaksot

Rooleissa

Äänirooleissa

Lähteet

Aiheesta muualla
 Power Rangers Megaforce (IMDb.com) 

Megaforce
Power Rangers Megaforce
2010-luvun televisiosarjat
Yhdysvaltalaiset televisiosarjat